доклад в срок от 15 дни. Фактическият доклад не съдържа тълкувания на настоящото споразумение.
 Раздел 3
 Общи разпоредби
 Член 333
 Отношение към уреждането на спора
 1. Процедурата съгласно настоящия механизъм за медиация не е предназначена да служи като основа за процедурите по уреждане на спорове съгласно настоящото или друго споразумение. В такива процедури по уреждане на спорове никоя от страните не може да се осланя или да представя като доказателство, нито пък комитет може да взема под внимание:
 а)
 позициите, възприети от другата страна по време на процедурата по медиация;
 б)
 факта, че другата страна е изразила желание да приеме решение относно мярка — предмет на медиацията; или
 в)
 в) съвети или предложения на медиатора.
 2. Механизмът за медиация не накърнява правата и задълженията на страните съгласно разпоредбите относно уреждането на спорове.
 3. Освен ако страните не се договорят друго и без да се засягат разпоредбите на член 331, параграф 6 от настоящото споразумение, всички етапи на процедурата, включително всички съвети или предложени решения, са поверителни. Всяка страна обаче може да направи обществено достояние факта, че е в ход процедура по медиация.
 Член 334
 Срокове
 Всички срокове, посочени в настоящата глава, могат да бъдат удължени по взаимно съгласие между страните, участващи в процедурите.
 Член 335
 Разходи
 1. Всяка от страните заплаща собствените си разноски, свързани с участието ѝ в процедурата по медиация.
 2. Страните споделят заедно и поравно разноските, свързани с организационни аспекти, включително възнаграждението и разноските на медиатора, помощниците на медиатора и, в случай че страните не съумеят да се договорят за използването на общ език, всички разходи, свързани с превода. Възнаграждението на медиатора е в съответствие с възнаграждението, предвидено за председателя на арбитражния комитет в параграф 8 от приложение XXIV към настоящото споразумение.
 Член 336
 Преразглеждане
 Пет години след датата на влизане в сила на настоящото споразумение страните се консултират помежду си относно необходимостта от изменение на механизма за медиация с оглед на натрупания опит и разработването на съответен механизъм в рамките на СТО.
 ДЯЛ V
 ИКОНОМИЧЕСКО И СЕКТОРНО СЪТРУДНИЧЕСТВО
 ГЛАВА 1
 Сътрудничество в областта на енергетиката, включително по ядрени въпроси
 Член 337
 1. Страните се договарят да продължат и засилят своето текущо сътрудничество по въпросите на енергетиката с цел повишаване на сигурността, конкурентоспособността и устойчивостта на енергетиката, което е от основно значение за насърчаване на икономическия растеж и за отбелязване на напредък към пазарна интеграция, включително чрез постепенно сближаване в сектора на енергетиката и чрез участие в регионално сътрудничество в областта на енергетиката. Регулаторното сътрудничество отчита необходимостта да се гарантират съответните задължения за обществени услуги, включително мерки за информиране и защита на потребителите от нелоялни търговски практики, както и достъпът до енергия на достъпни цени за потребителите, в това число и най-уязвимите граждани.
 2. Това сътрудничество се основава на комплексно партньорство и се ръководи от принципите на взаимен интерес, реципрочност, прозрачност и предвидимост в съответствие с принципите на пазарната икономика, Договора към Енергийната харта от 1994 г., Меморандума за разбирателство и сътрудничество в областта на енергетиката и други многостранни и свързани двустранни споразумения.
 Член 338
 Взаимното сътрудничество